stanford-oval/wikipedia huggingface dataset:
חטיפה ברכבת התחתית

| --- | --- |
 סוגה:  סדרת דרמה, מותחן פשע, סרט מתח 
 יוצרים:  קספר ברפויד 
 כותבים:  קספר ברפויד, Per Daumiller, Jesper Bernt, Lars Andersen, מיצ'אל ו. הורסטן, Astrid Øye, Lasse Kyed Rasmussen 
 בימוי:  קספר ברפויד, Roni Ezra, Christian E. Christiansen, Mogens Hagedorn 
 שחקנים:  יוהנס לאסן  Esben Dalgaard Andersen  Kenneth M. Christensen  Peder Pedersen  פלמינג אנוולד 
 ארץ מקור:  דנמרק 
 שפות:  דנית, אנגלית 
 מספר עונות:  2 
 מספר פרקים:  16 
 הפקה
 מפיקים בפועל:  אדם פרייס, מטה לואיז פולדג'ר, סורן סווייסטרופ 
 הפצה:  הולו 
 עורכים:  Morten Egholm, Martin Bønsvig Wehding, Dorrit Andersen, Benjamin Binderup, Marlene Billie Andreasen, Elin Pröjts 
 צלמים:  Niels A. Hansen, Martin Top Jacobsen 
 מוזיקה:  Jeppe Kaas 
 אורך פרק:  44 דק' 
 שידור
 רשת שידור:  Kanal 
 תקופת שידור מקורית:  2 באפריל 2017 – הווה 
 קישורים חיצוניים
 דף התוכנית ב-IMDb
 
צוות השחקנים בפסטיבל הסרטים הבינלאומי בברלין ה-67.
חטיפה ברכבת התחתית (בדנית: Gidseltagningen) היא סדרת טלוויזיה דנית מז'אנר הדרמה שנכתבה ובוימה על ידי קספר ברפויד, שביסס על רעיון של אדם פרייס וסורן סווייסטרופ. שמונת פרקי הסדרה מתמקדים בפעולת טרור שבוצעו ברכבת התחתית של קופנהגן, כשחמישה עשר אנשים נלקחים כבני ערובה. חייל לשעבר בשם פיליפ נורגאארד (בגילומו של יוהנס לאסן), הוא ראש כוח המשימה למלחמה בטרור של שירות הביטחון הדני, המנסה להציל את בני הערובה בעזרת חבריו ביחידת העילית המשטרתית.
בסיס הרעיון לסדרה הגיע משיחות בין ברפויד לצלם הדני דניאל ריי, שהיה בן ערובה של ארגון דאעש בסוריה במשך יותר משנה. בגרמניה והולנד, הסדרה ידועה גם בשם "הספירה: קופנהגן" (Countdown Copenhagen).
ב-2 באפריל 2017, הסדרה שודרה בבכורה בדנמרק בערוץ 5 המקומי ושוחרר ב-DVD בגרמניה ב-19 באוקטובר 2017. בממלכה המאוחדת, ערוץ BBC4 שידר ארבעה פרקים במהלך חודש מרץ 2018. ה-BBC הסירה את הסדרה מלוח השידורים ב-24 במרץ בעקבות פיגוע שאירע בקרקסון. הסדרה הוחזרה לשידור ב-31 במרץ.
הערות שוליים

↑  Terroren rammer i metroen i ny dansk TV-serie
↑   גילי איזיקוביץ, "חטיפה ברכבת התחתית": הסיוט האירופי במותחן דני חדש, באתר הארץ, 7 במאי 2018
↑  http://www.discoverynetworks.dk/foraar2017/gidseltagningen
↑  https://www.amazon.de/Countdown-Copenhagen-komplette-Staffel-DVDs/dp/B0753F3QLB/
↑  http://www.bbc.co.uk/mediacentre/latestnews/2017/below-the-surface
↑  https://www.theguardian.com/world/2018/mar/25/memorial-service-held-for-french-supermarket-seige-victims-carcassonne
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חטיפה ברכבת התחתית".
פיטר לוגר

| --- | --- |

 מידע כללי
 סוג:  steakhouse 
 על שם:  Peter Luger 
 מיקום:  ברוקלין 
 מדינה:  ארצות הברית 
 הקמה ובנייה
 תקופת הבנייה:  ?–1887
 תאריך פתיחה רשמי:  1887 
 קואורדינטות:  40°42′36″N 73°57′45″W﻿ / ﻿40.7099°N 73.9626°W﻿ / 40.7099; -73.9626
 peterluger.com
 he
 
סמל המסעדה
סטייק לארבעה, מוגש בדרגת עשייה מדיום רייר, במסעדה בברוקלין
פיטר לוגר (באנגלית: Peter Luger Steak House) היא מסעדת סטייקים הממוקמת בשכונת ויליאמסבורג, ברוקלין, ניו יורק, שנוסדה בשנת 1887 ולה סניף נוסף בגרייט נק (Great Neck), ניו יורק, בלונג איילנד.
סקר זאגאט בחר בפיטר לוגר למסעדת הסטייקים הטובה ביותר בעיר ניו יורק זה 26 שנים ברציפות.
למסעדה בברוקלין יש בר עץ ארוך, וחדר האוכל בסגנון טווטוני.
ב-2002 הכניס אותה ארגון ג'יימס בירד לרשימת ה"קלאסיקות של אמריקה".
המסעדה בברוקלין זכתה בכוכב במדריך מישלן האדום.
היסטוריה

המסעדה בברוקלין נוסדה ב-1887 בשם "Carl Luger's Café, Billiards and Bowling Alley" בשכונה הגרמנית שבסמוך לה נבנה תשע שנים אחרי כן גשר ויליאמסבורג.


ב-1950 העמידו צאצאיו של הבעלים המקורים את המסעדה למכירה פומבית וסול פורמן רכש אותה בשל היות "המכרז נמוך באופן שערורייתי". נכדתו, ג'ודי סטורץ', ממונה כיום על קניית הבשר עבור המסעדה. ב-1984 נסגר הסניף בגרייט נק אחרי שרפה קשה שהרסה את המסעדה. היא נפתחה מחדש שנה וחצי אחרי כן ב-1986. כיום, אחת מבעלי המסעדה היא איימי רובינשטיין, אשתו של הווארד רובינשטיין, איש יחסי הציבור הידוע שלקוחותיו כוללים את ג'ורג' שטיינברנר, רופרט מרדוק ודונלד טראמפ.
התפריט

האומצות המוגשות בפיטר לוגר עוברות תחילה תהליך ממושך של יישון יבש, המקנה לבשר טעם אופייני.
התפריט מצומצם, ומתמקד בעיקר באומצות פורטרהאוס המיועדות לאחד עד ארבעה סועדים.
מנות עיקריות יכולות לכלול גם אומצות אנטרקוט, כבש, דגים טריים בעונתם, ומבחר משתנה של מנות בצהרים. מנות נוספות כוללות קוקטייל חסילונים, עגבניות ביפסטייק, סלט בצל (מוגש עם רוטב סטייק), תפוחי אדמה, טוגנים, תרד מוקרם, ברוקולי, טבעות בצל, קותל חזיר שמן, ומגוון קינוחים. המסעדה מגישה גם המבורגרים, בארוחת הצהרים בלבד.

הסטייקים מוגשים כשהם פרוסים על צלחת משופעת כך שהמיצים ניגרים.
המסעדה גם מגישה רוטב סטייק משלה שמורכב מתמהיל רוטב קוקטייל עם רוטב סטייק מסורתי.

פיטר לוגר גם משווקת את רוטב הסטייק שלה בהזמנת דרך הדואר ובאמצעות קמעונאים ברחבי המדינה.
מסעדות חיקוי

מספר מלצרים עזבו את פיטר לוגר ופתחו בתי סטייק משלהם עם תפריטים ומנות שעוצבו על פי הדגם התפריט והמנות המוגשים בפיטר לוגר:
יובל סאקס פתח מסעדה כמה מטרים מהאזור
וולפגנג צוויזנר (Wolfgang Zwiener) ייסד את "וולפגנג'ס סטייקהאוס" (Wolfgang's Steakhouse) בשני סניפים במנהטן; וכן בבוורלי הילס, קליפורניה; ואיקיקי, הוואי; סאות' ביץ', פלורידה ומקסיקו סיטי.
בן וג'ק סינג'ג' (Sinanaj) ייסדו את בן וג'ק ויובל סאקס סטייקהאוס, ולהם שני סניפים במנהטן.
רוברט דיקרט (Dickert), נינו של קרל לוגר, ייסד את Great Uncle Peter's steakhouse ליד סקרנטון שבפנסילבניה.
מארקג'וזף סטייקהאוס, נוסד ב-2000 וממוקם במנהטן תחתית.
צ'ארלי בלייר וג'ו פרון ייסדו את בלייר פרון סטייקהאוס (Blair Perrone Steakhouse) במנהטן שנסגר בינתיים.
ג'וזף קוסטרה (Kustra) פתח את ג'וזפס' סטייקהאוס (Joseph's Steakhouse) בברידג'פורט, קונטיקט בשנת 2000. קוסטרה עבד בפיטר לוגר כשף מבצע במשך 15 שנים.
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 137.
הערות שוליים

↑  סקר זאגאט
↑  שם
↑  Our Story, Peter Luger site
↑  Bernardo, Leonard and Jennifer Weiss. Brooklyn by Name:How the Neighborhoods, Streets, Parks, Bridges and More Got Their Names. New York. NYU Press:2006.
↑  FLORENCE FABRICANT,
DINING OUT; WHERE THE STEAK REIGNS SUPREME,
New York Times,
May 11, 1986
↑  Ken Auletta,
The Fixer,
New Yorker,
February 12, 2007,
↑  JOANNE STARKEY,
DINING OUT; The Special Is Steak, and More Steak,
New York Times,
February 14, 1993
↑  Peter Luger Steak House,
Fodors.com
↑  Brooklyn Menu, Daily Luncheon Specials,
peterluger.com
↑  Peter Luger Steak House Old Fashioned Sauce,
peterluger.com
↑  Restaurants & Bars ,Review: Wolfgang’s Steakhouse, newyork.timeout.com
↑  Restaurants & Bars, New review: Blair Perrone Steakhouse, newyork.timeout.com
↑  האתר של ג'וזפס' סטייקהאוס
החלק הפנימי של הבר במסעדה בברוקלין
לאחר הקינוח, מסעדת פיטר לוגר מגישה לכל לקוח מטבעות שוקולד
זאכו

| --- | --- |

 מדינה:  עיראק עיראק
 מחוז:  מחוז דהוכ
 חבל ארץ:  כורדיסטן העיראקית כורדיסטן העיראקית
 גובה:  440 מטרים
 אוכלוסייה:  ‏
  ‑ בעיר:  211,964 (1 ביולי 2018)
 קואורדינטות:  37°09′N 42°41′E﻿ / ﻿37.150°N 42.683°E﻿ / 37.150; 42.683
 אזור זמן:  UTC +3
 http://www.duhokgov.org/english/
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. זאכו(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. זאכו  he tabBackground:;tabBorder:#aaa;defaultTab:0;
זאכו (בכורדית: زاخۆ/Zaxo; בערבית: زاخو, תעתיק מדויק: זאח'ו; בטורקית: Zaho; בארמית חדשה: ܙܟܼܘ) היא עיר במחוז דהוכ שבכורדיסטן העיראקית. זאכו נמצאת סמוך למעבר הגבול העיקרי בין עיראק לטורקיה. לפי אומדן רשמי מתאריך 1 ביולי 2018 אוכלוסייתה מונה 211,964 בני אדם, רובם כורדים ואשורים.
אתר מפורסם בעיר הוא הגשר העתיק "דלאל" (שלא ידוע באיזו תקופה הוקם) על נהר חבור, יובל של החידקל. נהר זה מזוהה לפי המסורת עם "חבור" התנ"כי - אחד המקומות בארץ אשור שאליהם הוגלו עשרת השבטים (מלכים ב' י"ז 6).
העיר ממוקמת בקצה כביש מס' 5 של רשת הכבישים הערבית הבינלאומית משריק.
יהדות זאכו

על פי המסורת המזהה את הנהר המקומי עם "חבור" התנ"כי, הועלתה ההשערה שיהודי זאכו והקהילות השכנות הם מצאצאי עשרת השבטים. אנשי קהילת זאכו, כמו קהילות יהודיות כורדיות נוספות, דיברו ניב של ארמית חדשה צפון-מזרחית.
הידיעות הראשונות על קיומה של קהילה יהודית בזאכו הגיעו לאחר ביקורו של רבי דוד דבית הלל שביקר בזאכו בשנת 1827 וכתב שמצא בעיר קהילה יהודית בת שש מאות משפחות חלקם עשירים גדולים בגלל מקניהם הרב וחלקם הגדול עסק במלאכות ואומניות כגון: אורגים וצורפים וסוחרים.
אף על פי שכורדיסטן הייתה ידועה בתור ארץ חקלאית שתושביה הם איכרים ורועי צאן, תושבי זאכו היו ברובם בעלי מלאכה אשר עסקו בעיקר בנגרות ובטוויה וסוחרים שנהנו משגשוג כלכלי.
בין רבניה הראשיים של העיר ניתן למצוא את הרב יעקב בבכא. תקופת מלחמת העולם הראשונה היו על פי דוח של חברת כי"ח כ-2400 יהודים בזאכו.
ראשוני העולים עלו לארץ ישראל בשנות העשרים והשלושים של המאה ה-20, אולם עיקר הקהילה עלתה לישראל עם שאר יהודי עיראק בשנים 1950–1951 והתיישבה ברובה בירושלים ובמעוז ציון. בין בני הקהילה שזכו לפרסום ניתן למנות את הבלשן יונה צבר שהקדיש את מחקריו לחקר ניב הקהילה.
בשנות ה-40 התאגדה בירושלים קבוצת עולים מזאכו בגרעין התיישבות בשם ארגון יעזק ראשי תיבות ליהודים עולי זאכו כורדיסטן. לאחר מלחמת השחרור וסיום המצור על ירושלים ייסדו את מושב עזריה ראשי תיבות של השם "עולי זאכו ראו ישועת השם".
יהדות זאכו > יחסי יהודים-מוסלמים

יהודי זאכו חיו בשכונות יהודיות מבודדות מרצונם החופשי והשתדלו שלא להיטמע בחברה הלא יהודית הסובבת אותם, כך שמרו יהודי זאכו הן על חוקי הדת והמצוות בחופש רב יותר, הן על חופש פעולה מצד הממשל.
בשנות פעילותה של הקהילה שררה שלווה יחסית בין הקהילה היהודית לאוכלוסייה המוסלמית באזור ולא התרחשו פרעות או מעשי זדון על ידי המוסלמים באזור. בגלל ריחוקה של זאכו ממרכז כורדיסטן, בתקופות בהם הייתה יציבות שלטונית, השלטון לא הפריע לקהילה להתנהל ואף תמך בה ונתן לה חופש פעולה ודת.
למרות חוסר ההיטמעות של היהודים בחברה הכורדית נוצרה מערכת יחסים ייחודית בין יהודי זאכו לבין שכניהם הלא יהודים. ראשי השבטים נתנו חופש פעולה ליהודי זאכו ויהודי זאכו התלבשו ככורדים מוסלמים מרצונם החופשי. בתקופות החגים המוסלמים התכבדו לבקר בתים יהודים והשליטים המקומיים פעלו לשם קידום היחסים ההדדיים.
בשנת 1929 בעקבות המרד הערבי והתחזקות התנועה הציונית חלה התקררות ביחסים בין המוסלמים לקהילה היהודית בזאכו ונקבעו איסורים על היהודים בזאכו כגון:איסור על פעילות ציונית, הגבלות על כמות התיירים היהודים הרשאים לבקר בכורדיסטן, איסור לימוד עברית בבתי ספר יהודים ואיסור הדפסת ספרים ועיתונים בעברית[דרוש מקור].
ראו גם

יהדות כורדיסטן
לקריאה נוספת

היינו ציונים, קהילת זאכו בכורדיסתאן, סיפור ומסמך / חיה גביש, הוצאת יד בן צבי, תשס"ד (הספר בקטלוג ULI)
האובדים מארץ אשור - העליות מכורדיסתאן וההתיישבות בארץ ישראל / מוטי זקן
גן העדן של אבי: מסעו של בן בעקבות עברו היהודי בכורדיסטן / אריאל צבר (מאנגלית: יואב כ"ץ), ירושלים: שוקן, תש"ע-2009 (הספר בקטלוג ULI)
יהודים תחת שלטון עיראקי במאה העשרים:אסירי ציון והרוגי מלכות בעיראק / יוסף מאיר,תל אביב, תשס"ט (הספר בקטלוג ULI)
יהודי כורדיסתאן מחקר אתנולוגי,אריך בראואר, השלים ערך ותרגם רפאל פטאי, ירושלים:המכון הארצישראלי לפולקלור, תש"ח (הספר בקטלוג ULI)
Unwitting Zionists: The Jewish Community of Zakho in Iraqi Kurdistan,חיה גביש,תש"ע (הספר בקטלוג ULI)
הערות שוליים

↑  Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de
↑  נטשה מוזגוביה, מסע שורשים בכורדיסטן מסתיים בקביעת מותה של הארמית, באתר הארץ, 30 באוקטובר 2009
| --- | --- |
בקרת זהויות :  NLI: 987007559954705171  BnF: cb133317257 (data)  GND: 4321344-3  LCCN: n84042967  VIAF: 129051991   WorldCat (עם VIAF): 129051991
ותיקי וייטנאם נגד המלחמה

ותיקי וייטנאם נגד המלחמה (אנגלית:Vietnam Veterans Against the War ; VVAW) הוא ארגון ללא כוונת רווח שהוקם על ידי חיילים אמריקאים שהשתחררו מהצבא האמריקאי והתנגדו להמשך מלחמת וייטנאם. בשנות השביעים, בשיא פעילותו, היו חברים בארגון כ-25,000 חיילים משוחרים והיו לו סניפים ברחבי ארצות הברית. הרוב המכריע של החברים בארגון היו גברים צעירים ששירתו בווייטנאם וחזרו מאוכזבים מהרציונל למלחמה ומההתנהלות האמריקאית בדרום-מזרח אסיה. חברי הארגון שירתו במגוון תפקידים וחילות בצבא ארצות הברית.
הקמה

אגון ותיקי וייטנאם נגד המלחמה (VVAW) נוסד ב-1 ביוני 1967 על ידי שישה חיילים משוחררים צעירים שנפגשו בצעדת שלום בניו יורק באפריל באותה שנה. בצעדה השתתפות כ-400,000 איש. במהלך הצעדה הזו, התאספו כ-20 ותיקי מלחמת וייטנאם תחת כרזה מאולתרת עם הכיתוב "ותיקי וייטנאם נגד המלחמה". ב-1 ביוני 1967 נוסד הארגון. VVAW פרסם מודעה בניו יורק טיימס והזמין חיילים משוחררים המתנגדים למלחמה להצטרף לארגון. מודעות דומות פורסמו בעיתונים נוספים ברחבי ארצות הברית.
פעילות מרכזיות > חקירת חייל החורף

חקירת חייל החורף (Winter Soldier Investigation) הייתה אירוע תקשורתי שמומן על ידי ארגון ותיקי וייטנאם נגד המלחמה שנערך בין התאריכים ה-31 בינואר ל-2 בפברואר 1971. מטרת האירוע הייתה לחשוף פשעי מלחמה שכנראה ביצעו הכוחות האמריקאים ובעלי בריתם במלחמת וייטנאם. האירוע התרחש בדטרויט בהשתתפות של 109 ותיקי מלחמה ו-16 אזרחים. חיילים משוחררים מכל זרועות הצבא, כמו גם קבלנים אזרחיים, אנשי רפואה ואקדמאים, העידו על פשעי מלחמה שביצעו בין השנים 1963-1970. העדויות צולמו ועובדו לסרט תעודי.
פעילות מרכזיות > זריקת המדליות של ותיקי וייטנאם

אירוע המחאה הידוע ביותר שהארגון ארגן קיבל את הכינוי קניון דיואי ||| (Dewey Canyon III). בשבוע שבין ה-17 ל-23 באפריל 1971 התאספו בוושינגטון כאלף חברי VVAW אליהם הצטרפו חברות מארגון אמהות כוכבי זהב אמריקאיות (American Gold Star Mothers), אמהות ששכלו את ילדיהן במלחמה. שיא המחאה התקיימה ב-23 באפריל כאשר 800 חיילים ותיקים ממלחמת וייטנאם השליכו את המדליות, הסרטים, התעודות ומדי הצבא שלהם על מדרגות בניין הקפיטול. המוחים ראו במעשה זה סמל חזק לדחיית ההוקרה שקיבלו עבור השתתפותם במלחמה שעתה התנגדו לה. רבים מהם הרגישו שהמדליות והעיטורים לא שיקפו את המציאות הקשה של המלחמה ואת הסבל שחוו. אירוע זה נחשב לאחד הרגעים המשמעותיים ביותר בתנועת המחאה נגד מלחמת וייטנאם והוא משך תשומת לב תקשורתית רבה. הוא סימל את הקרע העמוק בחברה האמריקאית סביב המלחמה ואת המצוקה של החיילים ששבו ממנה. אירוע זריקת המדליות של ותיקי וייטנאם השפיע על דעת הקהל ותרם ללחץ הציבורי על הממשל האמריקאי לסיים את המלחמה.
פעילות מרכזיות > פעילות לאחר המלחמה

לאחר המלחמה ותיקי וייטנאם נגד המלחמה פעלו גם כדי להכיר בזכאותם של החיילים המשוחררים בטיפול ותמיכה במצבים בריאותיים עיקריים הקשורים לווייטנאם, כמו הפרעת דחק פוסט טראומטית והשפעות החשיפה לאייג'נט אורנג'.
הערות שוליים

↑  Andrew E. Hunt, The Turning: A History of Vietnam Veterans Against the War, 2001, עמ' 2, ISBN 978-0814736357
↑  Vietnam Veterans Against the War Records, 1967-2014 (bulk 1967-1975), digicoll.library.wisc.edu
↑  Take New York City Out of the War | Museum of the City of New York, www.mcny.org (באנגלית)
↑  Goldberg, Art (1971-07-01). "Vietnam Vets: The Anti-War Army". Ramparts Magazine (באנגלית). pp. 10–17. נבדק ב-2024-07-31.
↑  Andrew E. Hunt, The Turning: A History of Vietnam Veterans Against the War, 2001, עמ' 17, ISBN 978-0814736357
↑  Chris Lombardi, 50 years ago, Winter Soldier exposed the Vietnam War as one long war crime, wagingnonviolence.org, ‏February 3, 2021
↑  [http://www2.iath.virginia.edu/sixties/HTML_docs/Resources/Primary/Winter_Soldier/WS_entry.html Winter Soldier Investigation: Table of Contents
Testimony given in Detroit, Michigan, on January 31, 1971, February 1 and 2, 1971], www2.iath.virginia.edu
↑  John Kalish, 'Winter Soldier', a Remembrance of Vietnam Atrocities, npr, ‏August 15, 2005
↑  Chris Lombardi, Vietnam veterans descended on the Capitol 50 years ago this week — not to impede democracy but to practice it, ‏April 20, 2021
↑  "Veterans Discard Medals In War Protest at Capitol". The New York Times (באנגלית אמריקאית). 1971-04-24. ISSN 0362-4331. נבדק ב-2024-07-31.
↑  The Historic Vietnam Veterans Protest in Washington: Lessons for Today, Keough School - University of Notre Dame (באנגלית אמריקאית)
ותיקי המלחמה בהפגנה בוושינגטון, 1971
זריקת מדליות וסמלי הוקרה אחרים בהפגנת ותיקי וייטנאם נגד המלחמה
מגפת הקורונה באפריקה

| --- | --- |

   100,000+ מקרים מאומתים   10,000–99,999 מקרים מאומתים   1,000–9,999 מקרים מאומתים   100–999 מקרים מאומתים   10–99 מקרים מאומתים 
 במדינות או באזורים:  אלג'יריה, גאנה, חוף השנהב, גבון, אתיופיה, הרפובליקה הדמוקרטית של קונגו, קניה, כף ורדה, צ'אד, אסוואטיני, ניז'ר, סומליה, ליבריה, בורקינה פאסו, רואנדה, ניגריה, דרום אפריקה, מרוקו, מצרים, מאוריטניה, קמרון, גינאה, תוניסיה, סודאן, טוגו, אנגולה 
 קואורדינטות:  1°N 17°E﻿ / ﻿1°N 17°E﻿ / 1; 17
 
מגפת הקורונה התפשטה ליבשת אפריקה ב-14 בפברואר 2020, המקרה הראשון של הדבקות בנגיף ביבשת היה במצרים.
אישור מקרים של הדבקות לפי מדינה > אוגנדה

מגפת נגיף הקורונה הגיעה לאוגנדה ב-20 במרץ 2020.
אישור מקרים של הדבקות לפי מדינה > אוגנדה > ציר זמן

ב-20 במרץ אושר המקרה הראשון באוגנדה. המקרה הוא גבר בן 36 שנסע לדובאי ב-17 במרץ 2020 לנסיעת עסקים. 8 מקרים נוספים אושרו על ידי משרד הבריאות ב-24 במרץ.
נכון ל-3.12.2024, מספר המתים הוא 3,632‏ ומספר הנדבקים הוא 170,775‏
  • 66,712 מהם חולים פעילים
    • 3 מתוכם במצב קשה כעת ו-100,431 נדבקים הבריאו‏.
אישור מקרים של הדבקות לפי מדינה > אלג'יריה

מגפת הקורונה התפשטה לאלג'יריה ב-17 בפברואר 2020. מקרה ההידבקות הראשון באלג'יריה פורסם ב-17 בפברואר 2020.
אישור מקרים של הדבקות לפי מדינה > אנגולה

מגפת הקורונה התפשטה לאנגולה, עם שני המקרים הראשונים שאושרו ב-21 במרץ 2020.
אישור מקרים של הדבקות לפי מדינה > אנגולה > ציר זמן

ב-20 במרץ, כל הגבולות של אנגולה נסגרו למשך 15 יום. הנשיא ז'ואאו לורנסו אסר על כל כניסות בנמלי תעופה והפסיק ספינות נוסעים שעוגנות בנמלי אנגולה למשך 15 יום. כל האיסורים הללו יימשכו עד 4 באפריל.
כל בתי הספר באנגולה נסגרו ב־24 במרץ.
נכון ל3.12.2024 מספר המתים הוא 1,934‏ ומספר הנדבקים הוא 105,384‏
  • 31 מהם חולים פעילים כעת ו103,419 נדבקים הבריאו ‏.
אישור מקרים של הדבקות לפי מדינה > אסוואטיני

נכון ל־14 במרץ 2020, מגפת הקורונה לא התפשטה בתוך אסוואטיני אולם מספר אנשים שהגיעו למדינה מחוצה לה אותרו כנגועים ונמצאים בבידוד.
אישור מקרים של הדבקות לפי מדינה > אסוואטיני > ציר זמן

ב-14 במרץ אושר המקרה הראשון של הידבקות. אישה בת 33, שחזרה מארצות הברית בסוף פברואר ובהמשך נסעה ללסוטו טרם חזרתה הביתה לאסווטיני. הנדבקת נמצאת כעת בבידוד.

נכון ל3.12.2024 מספר המתים הוא 1,425‏ ומספר הנדבקים הוא 74,670‏
  • 129 מהם חולים פעילים כעת 73,116 נדבקים הבריאו‏.
אישור מקרים של הדבקות לפי מדינה > אריתריאה

מגפת נגיף הקורונה פרצה באריתריאה ב-21 במרץ 2020.
אישור מקרים של הדבקות לפי מדינה > אריתריאה > ציר זמן

ב-21 במרץ אושר המקרה הראשון באריתריאה, אזרח אריתריאה שהגיע מנורווגיה.

נכון ל3.12.2024 מספר המתים הוא 103‏ ומספר הנדבקים הוא 10,189‏
  • 0 מהם חולים פעילים
    • 0 מתוכם במצב קשה כעת ו10,086 נדבקים‏ הבריאו.
אישור מקרים של הדבקות לפי מדינה > אתיופיה

מגפת נגיף הקורונה התפשטה לאתיופיה ב-13 במרץ 2020. מקרה ההידבקות הראשון באתיופיה התגלה ב-13 במרץ 2020.
ב-13 במרץ 2020, דווח על מקרה ההידבקות הראשון בנגיף הקורונה במדינה. במהלך חקירת המקרה נודע כי אותו נדבק הוא אזרח שמקורו ביפן. נכון לערב אותו תאריך, אותו אזרח היפני הוא הנדבק היחיד בנגיף הקורונה באתיופיה.
למרות ההחמרה במצב הבריאותי במדינות רבות, אתיופיה בחרה שלא לבצע איסורי נסיעה, וזאת בטענה ש"ב-134 מדינות ויותר כבר התפרץ הנגיף ואיסורי נסיעה לא יעזרו יותר". ב-15 במרץ 2020 דווחו על שלושה מקרי הידבקות נוספים. עוד דווח כי שלושת הנדבקים באו במגע עם הנדבק הראשון במדינה. ב-16 במרץ, פורסם כי מקרי ההידבקות באתיופיה עלה לחמישה מקרים בסך הכול. באותו היום הודיע משרד ראש הממשלה כי בתי ספר, אירועי ספורט ואירועים ציבוריים יושעו למשך 15 ימים.

נכון ל3.12.2024 מספר המתים הוא 7,574‏ ומספר הנדבקים הוא 500,880‏
  • 5,229 מהם חולים פעילים
    • 1 מתוכם במצב קשה כעת ו488,077 נדבקים‏ הבריאו.
אישור מקרים של הדבקות לפי מדינה > בוטסואנה

מגפת נגיף הקורונה התפשטה לבוטסואנה ב-30 במרץ 2020.
אישור מקרים של הדבקות לפי מדינה > בוטסואנה > ציר זמן

ב-30 במרץ אושרו שלושת המקרים הראשונים במדינה. ב-25 במרץ אישה בת 78 שנחשדה שיש לה את הנגיף ולאחר מכאן היא מתה. מספר ימים לאחר מותה, התוצאות חזרו והפכו אותה למקרה הרביעי של COVID-19 בבוטסואנה. בשידור חי אמר סגן הנשיא צוגוואנה, כי צוותי הרפואה והמעקב מצאו עוד 14 אנשים נוספים שהיו בקשר עם המנוח ונערכו עליהם בדיקות.

נכון ל3.12.2024 מספר המתים הוא 2,801‏ ומספר הנדבקים הוא 329,862‏
  • 12 מהם חולים פעילים
    • 1 מתוכם במצב קשה כעת ו327,049 נדבקים‏ הבריאו.
אישור מקרים של הדבקות לפי מדינה > בורקינה פאסו

מגפת הקורונה התפשטה לבורקינה פאסו ב-9 במרץ 2020. מקרה ההידבקות הראשון בבורקינה פאסו פורסם ב-9 במרץ 2020.
אישור מקרים של הדבקות לפי מדינה > בורקינה פאסו > ציר זמן

ב-26 במרץ עלה מספר החולים ל-152. ב-3 באפריל, פורסם כי מספר החולים זינק ל-302, תוך שדווח על 16 מתים ו-50 מבריאים. בתחילת מאי 2020, דווח על 44 מקרי מוות, 652 מקרי הדבקה ו-535 מקרי הבראה.

נכון ל3.12.2024 מספר המתים הוא 396‏ ומספר הנדבקים הוא 22,056‏
  • 64 מהם חולים פעילים כעת ו21,596 נדבקים‏ הבריאו.
אישור מקרים של הדבקות לפי מדינה > בורונדי

מגפת נגיף הקורונה פרצה בבורונדי ב-1 באפריל 2020.
אישור מקרים של הדבקות לפי מדינה > בורונדי > ציר זמן

שר הבריאות של בורונדי, ת'אדי נדיקומאנה, אישר את שני המקרים הראשונים במדינה של מחלת נגיף הקורונה ב-1 באפריל, אזרחי בורונדי שנסעו חזרה מרואנדה ומדובאי נמצאו שניהם חיובים.
ב-2 באפריל אושר מקרה נוסף, אישה בת 26, ועוד 22 אנשים אחרים בדקו שלילי למגפה.
אישור מקרים של הדבקות לפי מדינה > בורונדי > ציר זמן > יוני 2020

ב־8 ביוני נפטר הנשיא פייר נקורונצה בתור מה שתואר כהתקף לב. עם זאת יש המשערים שהנשיא נפטר כתוצאה מנגיף הקורונה.

נכון ל3.12.2024 מספר המתים הוא 38‏ ומספר הנדבקים הוא 53,749‏
  • 142 מהם חולים פעילים כעת ו53,569 נדבקים‏ הבריאו.
אישור מקרים של הדבקות לפי מדינה > בנין

מגפת נגיף הקורונה התפרצה בבנין בתאריך 16 במרץ 2020.
אישור מקרים של הדבקות לפי מדינה > בנין > ציר זמן

ב-16 במרץ אושר המקרה הראשון במדינה. שלושה ימים לאחר מכן דווח על המקרה השני. הושעו מהמדינה טיסות בינלאומיות שונות ואנשים המגיעים למדינה דרך האוויר צריכים להיכנס לבידוד חובה של 14 יום.

נכון ל3.12.2024 מספר המתים הוא 163‏ ומספר הנדבקים הוא 28,014‏
  • 4 מהם חולים פעילים כעת ו27,847 נדבקים‏ הבריאו.
אישור מקרים של הדבקות לפי מדינה > גאנה

מגפת הקורונה התפשטה לגאנה ב-12 במרץ 2020. מקרה ההידבקות הראשון בגאנה פורסם ב-12 במרץ 2020.
אישור מקרים של הדבקות לפי מדינה > גאנה > התפרצות

ב-11 במרץ 2020, שר האוצר קן פורפי-אטטה הכריז כי תקציב המדינה יעמוד על כ-100 מיליון דולרים, ובהם תקצוב מיוחד שיסייע בהיערכות המדינה לקראת התפרצות מגפת הקורונה.
גאנה דיווחה על שני מקרי ההידבקות הראשונים בה ב-12 במרץ 2020. שני המקרים היו בקרב אנשים שחזרו למדינה מנורווגיה וטורקיה. כמה ימים לאחר מכן, עלה מספר הנדבקים לשישה בסך הכול, תוך שפורסם כי יש מקרה חשוד נוסף במדינה. בעקבות כך, הוכרז על מצב חירום במדינה, תוך שהגבולות שלה נחסמו למעבר.

נכון ל3.12.2024 מספר המתים הוא ‏ ומספר הנדבקים הוא 171,657‏
  • 34 מהם חולים פעילים
    • 2 מתוכם במצב קשה כעת ו נדבקים‏ הבריאו.
אישור מקרים של הדבקות לפי מדינה > גבון

מגפת הקורונה התפשטה לגבון ב-12 במרץ 2020. מקרה ההידבקות הראשון בגבון פורסם ב-12 במרץ 2020.
אישור מקרים של הדבקות לפי מדינה > גבון > ציר זמן

מקרה ההידבקות הראשון בנגיף הקורונה בגבון הוכרז ב-12 במרץ 2020, כאשר נודע כי מדובר בגבר בן 27 שחזר מטיול בצרפת לגבון, תוך שנשא עמו את הנגיף. נכון ל-15 במרץ 2020, זהו מקרה ההידבקות היחיד שקרה במדינה. ארבעה ימים לאחר מכן, דווח על שני מקרי הידבקות נוספים.
ב-20 במרץ דווח על מקרה מוות ראשון במדינה. ב-25 במרץ עלה סך המקרים ל-6. נכון ל-23 באפריל, ישנם 21 חולים, מת אחד ומבריא אחד במדינה. בתחילת מאי 2020, דווח על חמישה מקרי מוות, 335 מקרי הדבקת (מתוכם אחד במצב קשה) ו-85 מקרי הבראה במדינה.

נכון ל3.12.2024 מספר המתים הוא 307‏ ומספר הנדבקים הוא 48,992‏
  • 11 מהם חולים פעילים כעת ו48,674 נדבקים‏ הבריאו.
אישור מקרים של הדבקות לפי מדינה > ג'יבוטי

מגפת נגיף הקורונה התפרצה בג'יבוטי ב-18 במרץ 2020.
אישור מקרים של הדבקות לפי מדינה > ג'יבוטי > ציר זמן

ב־15 במרץ השעתה רשות התעופה האזרחית בג'יבוטי את כל טיסות הנוסעים מהמדינה ואליה.
ב-18 במרץ דווח על המקרה הראשון בג'יבוטי של הידבקות במחלה: חייל מיחידה צבאית ספרדית (בג'יבוטי נוכחים באופן קבוע כוחות צבא מארצות הברית, סין, צרפת, איטליה, יפן וספרד) שהגיע בטיסה ב-14 במרץ למדינה, נמצא שלושה ימים אחר כך חולה במחלה. כל החיילים ששהו איתו בטיסה נשלחו לבידוד בבסיס צרפתי.
ארגון הבריאות העולמי סיפק לג'יבוטי ציוד הגנה אישי. ב-25 במרץ, דווח על 11 חולים במדינה. נכון ל-3 באפריל, ישנם 49 חולים ו-8 מבריאים במדינה.

נכון ל3.12.2024 מספר המתים הוא 189‏ ומספר הנדבקים הוא 15,690‏
  • 74 מהם חולים פעילים כעת ו15,427 נדבקים‏ הבריאו.
אישור מקרים של הדבקות לפי מדינה > גינאה

מגפת הקורונה התפשטה לגינאה ב-13 במרץ 2020, אז דווח על המקרה הראשון המאושר של הנגיף. אזרח בלגי שעובד במשלחת של האיחוד האירופי בגינאה נמצא נושא את נגיף הקורונה.